Oficiālais Vēstnesis L 286 , 20/10/1988 Lpp. 0002 - 0004

Speciālizdevums somu valodā: Nodaļa 3 Sējums 27 Lpp. 0176

Speciālizdevums zviedru valodā: Nodaļa 3 Sējums 27 Lpp. 0176



Padomes Regula (EEK) Nr. 3207/88 (1988. gada 17. oktobris), ar ko groza Regulu (EEK) Nr. 2771/75 par olu tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 42. un 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Kopiena ir līgumslēdzēja puse Starptautiskajā konvencijā par preču aprakstīšanas un kodēšanas harmonizēto sistēmu, turpmāk "harmonizētā sistēma", ar ko aizstāj 1950. gada 15. decembra Konvenciju par nomenklatūru preču klasifikācijai muitas tarifos; tā kā Regula (EEK) Nr. 2658/87 [3], sākot ar 1988. gada 1. janvāri, nosaka kombinēto preču nomenklatūru, kas atbilst gan Kopējā muitas tarifa, gan Kopienas ārējās tirdzniecības statistikas prasībām; tā kā tādēļ jāformulē preču apraksti un tarifa pozīciju numuri, kas parādās Regulā (EEK) Nr. 2771/75 [4], kurā jaunākie grozījumi izdarīti ar Komisijas Regulu (EEK) Nr. 4000/87 [5], atbilstoši kombinētās nomenklatūras prasībām, kuru pamatā ir harmonizētā sistēma; tā kā vārītas olas čaumalās un tādi noteiktas formas olu produkti kā garas cilindriskas formas olas ir klasificēti Kopējā muitas tarifa pozīcijas Nr. 21.07 apakšpozīcijā (pārtikas izstrādājumi, kas citur nav minēti vai iekļauti), kas bija spēkā līdz 1987. gada 31. decembrim; tā kā minētie olu produkti tādēļ netika uzskatīti par produktiem, uz kuriem attiecas Līguma II pielikums; tā kā līdz ar kombinētās nomenklatūras ieviešanu šie produkti tagad ir klasificēti ar KN kodu 0407 (putnu olas, čaumalās, svaigas, konservētas vai vārītas) vai ar KN kodu 0408 (putnu olas, bez čaumalas, un olu dzeltenumi, svaigi, žāvēti, vārīti ūdenī vai tvaicēti, kultenī, saldēti vai citādi konservēti, arī ar cukuru vai citiem saldinātājiem); tā kā vārītas olas čaumalās un noteiktas formas olu produktus var izmantot tādā pašā veidā kā konservētas olas čaumalās vai bez čaumalām vai arī kā to aizstājējus; tā kā konservētas olas ir iekļautas minētajā II pielikumā un tādēļ ir paredzētas Regulā (EEK) Nr. 2771/75; tā kā ir loģiski un vēlami tas, lai vārītas olas čaumalās un noteiktas formas olu produkti būtu noteikti arī minētajā regulā; tā kā ir jāatceļ Regula (EEK) Nr. 4000/87; tā kā, lai ņemtu vērā jaunās nomenklatūras izmantošanu, olu produktu nozarē jāpieņem daudzas regulas; tā kā saskaņā ar Regulas (EEK) Nr. 2658/87 15. pantu drīkst izdarīt tikai tīri tehniska rakstura koriģējumus; tā kā attiecīgi ir jāievieš noteikums, saskaņā ar kuru visi pārējie pārlabojumi ir jāveic saskaņā ar Regulas (EEK) Nr. 2771/75 17. pantā paredzēto kārtību, ar noteikumu, ka šie pārlabojumi būtu nepieciešami tikai šīs harmonizētās sistēmas ieviešanas dēļ, IR PIEŅĒMUSI ŠO REGULU. 1. pants Ar šo Regulu (EEK) Nr. 2771/75 groza šādi: 1. Regulas 1. pantu aizstāj ar šādu: "1. pants 1. Olu tirgus kopīgā organizācija attiecas uz šādiem produktiem: KN kods | Apraksts | | | a) | 04070011 | Mājputnu olas čaumalās, svaigas, konservētas vai vārītas | 04070019 | 04070030 | b) | 04081110 | Olas bez čaumalas un olu dzeltenumi, kas paredzēti lietošanai pārtikā, svaigi, žāvēti, vārīti ūdenī vai tvaicēti, kultenī, saldēti vai citādi konservēti, arī ar cukuru vai citiem saldinātājiem | 04081911 | 04081919 | 04089110 | 04089910 | 2. Šajā direktīvā: a) "olas čaumalās" nozīmē mājputnu olas čaumalās, svaigas, konservētas, izņemot inkubējamās olas, kas paredzētas b) punktā; b) "inkubējamās olas" nozīmē mājputnu inkubējamās olas; c) "veseli produkti" nozīmē putnu olas bez čaumalas, arī ar cukuru vai citiem saldinātājiem, kas paredzētas lietošanai pārtikā; c) "sadalīti produkti" nozīmē putnu olu dzeltenumus, arī ar cukuru vai citiem saldinātājiem, kas paredzēti lietošanai pārtikā; e) "ceturksnis" nozīmē trīs mēnešu laika posmu, kas sākas 1. februārī, 1. maijā, 1. augustā vai 1. novembrī." 2. Regulas I pielikumu aizstāj ar šīs regulas pielikumu. 2. pants Ar šo atceļ Regulu (EEK) Nr. 4000/87. 3. pants Piemērojot minētās regulas 1. pantu, Komisija saskaņā ar Regulas (EEK) Nr. 2771/75 17. pantā noteikto kārtību attiecīgi tehniski pielāgo Padomes vai Komisijas regulas par olu tirgus kopīgo organizāciju. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1988. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1988. gada 17. oktobrī Padomes vārdā — priekšsēdētājs Y. Pottakis [1] Atzinums sniegts 1988. gada 14. oktobrī (Oficiālajā Vēstnesī vēl nav publicēts). [2] OV C 237, 12.9.1988., 42. lpp. [3] OV L 256, 7.9.1987., 1. lpp. [4] OV L 282, 1.11.1975., 49. lpp. [5] OV L 377, 31.12.1987., 42. lpp. -------------------------------------------------- PIELIKUMS " I PIELIKUMS KN kods | Apraksts | 0403 | Paniņas, rūgušpiens un krējums, jogurts, kefīrs un citi fermentēti vai skābpiena un krējuma produkti, arī iebiezināti vai ar cukuru vai citiem saldinātājiem, vai aromatizētājiem, vai ar kakao piedevu | 1806 | Šokolāde un citi pārtikas izstrādājumi ar kakao piedevu | ex1901 | Pārtikas produkti no 0401. līdz 0404. pozīcijās iekļautajām precēm, kas satur kakao pulveri un nav citur minēti vai iekļauti | 19021100 | Nevārīti makaroni, bez pildījuma un citādi nesagatavoti, kas satur olas | ex1904 | Gatavi pārtikas produkti, kas iegūti, uzpūšot vai apgrauzdējot graudus vai graudu produktus (piemēram, kukurūzas pārslas); graudaugi, izņemot kukurūzu graudu veidā, kas pirms tam vārīti vai sagatavoti ar citu paņēmienu, ar kakao piedevu | ex1905 | Maize, mīklas izstrādājumi, kūkas, cepumi un citi maizes un konditorejas izstrādājumi, ar kakao piedevu vai bez tās; hostijas (dievmaizītes), tukšas kapsulas, kuras izmanto farmācijā, zīmogvafeles, rīspapīrs un tamlīdzīgi produkti: | 190520 | — Piparkūkas un tām līdzīgas | 190530 | — Saldie cepumi; vafeles | 19054000 | — Sausiņi, grauzdēta maize un līdzīgi grauzdēti produkti | 19059040 | — Citi | 19059050 | 19059060 | 19059090 | ex210500 | Saldējums un citu veidu saldēts deserts, ar kakao piedevu | ex220890 | Stiprie alkoholiskie dzērieni, liķieri un citi alkoholiskie dzērieni, kas satur olas vai olu dzeltenumus | ex350210 | Olu albumīns: | | — — Citāds: | 35021091 | — — — Žāvēts (plātnītēs, pārslās, kristālos, pulverī utt.) | 35021099 | — — — Cits | " --------------------------------------------------